Diari Oficial de la Generalitat Valenciana


Sumari del DOGV 3346, del 07-10-1998 (1998/7555)

Informació pública de les bases específiques del procediment per a la provisió en propietat de places de bomber, vacants en la plantilla de funcionaris.
--------------------------------------------------------------------------------------------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7555


Data del document
:   07-10-1998

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * concurs administratiu
    * administració local

Informació pública de les bases específiques del procediment per a la provisió en propietat de places de bomber, vacants en la plantilla de funcionaris. [1998/M7555]
  
El Ple de l'Ajuntament, en la sessió ordinària del dia 25 de juny de 1998, va adoptar, entre altres, l'acord d'aprovar les bases específiques que han de regir en el procediment per a la provisió en propietat de places de bomber, vacants en la plantilla de funcionaris, pel sistema d'oposició, classificades en el grup D, escala administració especial, subescala serveis especials, classe Servei d'Extinció d'Incendis, i que a continuació s'indiquen:
  
Bases
  
Primera. Característiques de les places
  
1. Les places estan classificades en el grup D i corresponen a l'escala d'administració especial, subescala de serveis especials, classe extinció d'incendis.
  
2. L'horari que haurà de realitzar l'aspirant que obtinga la plaça serà el legalment establit per a aquest Ajuntament i s'ajustarà a les necessitats del servei.
  
Segona. Requisits dels aspirants
  
Els que desitgen prendre part en aquestes proves selectives hauran de complir els següents requisits:
  
a) Tindre la nacionalitat espanyola.
  
b) Tindre complits 18 anys i no excedir d'aquella edat en què es puga accedir a la jubilació en el Règim General de la Seguretat Social.
  
c) Estar en possessió del títol de Graduat Escolar o equivalent o tindre complides les condicions per a obtindre el document acreditatiu d'aquesta titulació en la data d'acabament del termini de presentació d'instàncies.
  
d) Estar en possessió del carnet de conducció de vehicles almenys de la classe B.T.P.
  
e) No patir cap malaltia ni estar afectat per cap limitació física o psíquica incompatible amb l'exercici de les funcions o que les impossibilite.
  
f) No haver estat separat mitjançant expedient disciplinari del servei de cap de les administracions públiques ni trobar-se inhabilitat per a l'exercici de les funcions públiques.
  
Tercera. Sol·licituds
  
1. Participants.
  
Aquells qui desitgen participar en les corresponents proves selectives ho hauran de sol·licitar, mitjançant el model general d'instància, dirigida a l'alcalde, en la Secretaria d'aquest Ajuntament (Registre General), i hauran d'adjuntar el resguard justificatiu d'haver pagat els drets d'examen. Si el pagament s'efectua mitjançant un gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que compleixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.
  
2. Termini.
  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado
  
3. Lloc.
  
Les sol·licituds es presentaran en el Registre General de l'Ajuntament segons determina l'article 38.4 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú.
  
4. Drets d'examen.
  
L'import dels drets d'examen i de formació de l'expedient per cadascuna de les proves selectives es fixarà en la corresponent convocatòria, de conformitat amb el que disposa la disposició final tercera del Reial Decret 236/1988, de 4 de març, d'Indemnitzacions per Raó de Servei, i només podrà retornar-s'hi quan l'aspirant no siga admés a les proves per falta d'algun dels requisits exigits per participar-hi.
  
Quarta. Admissió d'aspirants
  
Una vegada acabat el termini de presentació d'instàncies, es dictarà una resolució, en el termini màxim d'un mes, per la qual es declararà aprovada la llista d'aspirants admesos i exclosos, la qual es publicarà en el Butlletí Oficial de la Província i al tauler d'anuncis de l'Ajuntament; s'hi indicarà el nom i cognoms dels admesos i exclosos i, si escau, la causa de no-admissió; també s'hi indicarà el lloc, la data i l'hora del començament de les proves selectives i la composició nominal del tribunal. Contra aquesta resolució es podrà presentar una reclamació en el termini de 10 dies.
  
Cinquena. Tribunal qualificador
  
1. Composició:
  
President: l'alcalde o un membre de la corporació en qui delegue.
  
Secretari: un funcionari d'aquest Ajuntament.
  
Vocals:
  
a) Un representant de la Generalitat Valenciana.
  
b) El cap del servei o funcionari en qui delegue.
  
c) Un funcionari d'aquest Ajuntament.
  
d) Un representant dels funcionaris designat per la Junta de Personal d'aquest Ajuntament.
  
La designació dels membres del tribunal inclourà la dels respectius suplents.
  
2. Els vocals hauran de posseir una titulació o especialització igual o superior a l'exigida en aquesta convocatòria.
  
3. Per a les proves específiques, el tribunal podrà disposar la incorporació als seus treballs d'assessors especialistes, d'acord amb el que disposa la legislació vigent.
  
4. Abstenció i recusació.
  
Quan concórreguen en els membres del tribunal alguna de les circumstàncies incloses en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir-hi i notificaran aquesta circumstància a l'Alcaldia Presidència. Així mateix, els aspirants podran recusar-los en la forma disposada en l'article 29 de l'esmentada llei.
  
5. Constitució i actuació.
  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents indistintament. Així mateix, estan facultats per resoldre les qüestions que puguen suscitar-s'hi durant la realització de les proves, per adoptar els acords necessaris que garantisquen el degut ordre en aquestes i en tot allò que no disposen aquestes bases i per a l'adequada interpretació de les bases específiques d'aquesta convocatòria.
  
Tots els membres del tribunal tindran veu i vot, excepte el secretari que no tindrà vot. En cada sessió del tribunal podran participar els membres titulars presents en el moment de la seua constitució i, si són absents, els suplents, sense que puguen substituir-se entre ells en la mateixa sessió.
  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents, aquell qui el substituirà durant la seua absència.
  
De cada sessió el secretari estendrà una acta on es faran constar les qualificacions dels exercicis, les incidències i les votacions que s'hi produïsquen.
  
Les actes numerades i signades constituiran l'expedient que indicarà el procés selectiu dut a terme.
  
Si els membres del tribunal, una vegada iniciades les proves de l'oposició, cessen dels càrrecs en virtut dels quals foren designats, continuaran exercint les funcions corresponents en els tribunals fins que acabe totalment el procés selectiu.
  
Si per qualsevol motiu els membres del tribunal, el secretari o el seu suplent, no pogueren continuar sent membres, amb independència de la responsabilitat en què incórreguen, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i després dels tràmits reglamentaris corresponents, es designaran els substituts d'aquells qui han cessat i, posteriorment, es realitzaran les actuacions que falten fins a l'acabament de l'esmentat procés selectiu.
  
6. Indemnitzacions per raons de servei.
  
L'alcalde president, una vegada conegut el nombre d'aspirants, establirà el màxim d'assistència que reporte el dret de cobrament.
  
El tribunal que actue en les proves selectives tindrà la categoria quarta, que es fixe per als qui actuen en l'administració central de l'estat, d'acord amb l'article 33.2 del Reial Decret 236/1988, de 4 de març, revisat mitjançant la Resolució de 22 de març de 1993 per acord del Consell de Ministres.
  
Sisena. Començament i desenvolupament de les proves selectives
  
El primer exercici començarà en les dates que s'anunciaran en la resolució per la qual s'aprove la llista d'aspirants, i l'ordre d'actuació dels opositors s'iniciarà per aquell el primer cognom del qual comence per la lletra que a aquest efecte s'establisca per a cada any per resolució de la Secretaria d'Estat per a l'Administració Pública, apareguda en els butlletins oficials corresponents i continuarà per ordre alfabètic.
  
L'inici de la resta d'exercicis només s'anunciarà al tauler d'anuncis de l'Ajuntament i al local on s'haja realitzat la prova precedent, amb una antelació mínima de 12 hores si es tracta del mateix exercici i de 24 hores si es tracta d'un de nou.
  
Entre la terminació d'un exercici i el començament del següent haurà de transcórrer un termini mínim de 72 hores i un màxim de 45 dies naturals. Es podran reduir els terminis esmentats abans si ho proposa el tribunal i ho accepten tots els aspirants per unanimitat. Aquesta circumstància es farà constar en l'expedient.
  
Els aspirants seran convocats per a les proves en crida única. El fet de no presentar-se a qualsevol dels exercicis en el moment de ser cridats comporta automàticament que els aspirants decaiguen en els seus drets a participar en aquest exercici i en els successius, i en conseqüència, quedaran exclosos del procés selectiu. No obstant això, en els supòsits de cas fortuït o força major que impesdisquen la presentació dels aspirants en el moment previst, sempre que aquests estiguen justificats com cal i així ho estime el tribunal, es podran examinar discrecionalment els aspirants que no van comparéixer quan aquests foren cridats, sempre que no haja acabat la prova corresponent ni es dificulte el desenvolupament de la convocatòria, amb perjudici per a l'interés general o de tercers.
  
El tribunal, excepte raons que justifiquen el contrari, adoptarà les mesures oportunes per garantir que els exercicis siguen corregits sense conéixer la identitat de l'aspirant.
  
Setena. Proves selectives i valoració
  
1. Proves prèvies: abans de començar la realització dels exercicis que a continuació s'indiquen, es practicarà un reconeixement mèdic, aportat pels opositors, en què es tindrà en compte el quadre d'exclusions mèdiques que s'insereix com a annex I d'aquestes bases.
  
Exercici o prova psicotècnica d'aptitud i de personalitat. Consistirà a respondre una selecció de tests psicotècnics d'intel·ligència general, aptituds i capacitat personal i professional que determinen la idoneïtat de l'aspirant en relació amb les tasques, funcions i l'entorn propi de les places convocades.
  
Tant les proves psicotècniques com el reconeixement mèdic seran eliminatoris.
  
2. Fase d'oposició: constarà dels següents exercicis, de caràcter obligatori i eliminatori:
  
Primer. Proves físiques. Consistirà en un conjunt d'exercicis físics d'acord amb el quadre que figura com a annex II d'aquestes bases.
  
Segon. Prova de coneixements: consistirà a desenvolupar per escrit, durant un temps màxim de dues hores dos temes elegits per sorteig, un de cadascun dels blocs A i B que componen el temari, annex III.
  
Tercer. Prova de coneixement. Consistirà en l'exposició, per escrit, d'un tema dels que componen el bloc C de l'annex III d'aquestes bases, en un temps màxim de 45 minuts; s'hi valoraran els coneixements exposats, la claredat en l'exposició, la presentació, redacció i ortografia, elegit per sorteig.
  
Se seguiran las pautes d'anonimat en la recollida i correcció dels exercicis.
  
Quart. Prova pràctica.
  
Consistirà en la realització dels exercicis que s'indiquen en l'annex IV.
  
Vuitena. Qualificació
  
1. Proves prèvies. En el reconeixement mèdic i psicotècnic quedaran eliminats aquells aspirants que no el superen.
  
2. Fase d'oposició:
  
Primer. Prova psicotècnica: en aquesta prova la qualificació serà d'apte i no apte i quedaran eliminats els qui es consideren no aptes.
  
Segon. Proves físiques: la puntuació per a cada exercici serà l'especificada per a cadascun d'aquests en l'annex corresponent; la puntuació total serà la mitjana de les puntuacions dels set exercicis, i quedaran eliminats els qui no obtinguen una mitjana de 5 punts.
  
Tercer. Proves teòriques: l'aspirant que no obtinga 5 punts com a mínim, en cadascuna de les proves tercera i quarta, serà eliminat, i a aquest efecte cada membre del tribunal qualificarà de 0 a 10 punts cadascuna de les proves. La puntuació obtinguda en cada exercici serà la mitjana aritmètica de les puntuacions atorgades pels membres del tribunal; no es tindran en compte, a aquests efectes, la màxima i la mínima concedides, si escau, una de les que apareguen repetides com a tals, si entre aquestes hi ha una diferència superior a 2 punts. La puntuació total d'aquesta prova serà la suma de les qualificacions finals obtingudes en ambdós exercicis.
  
Quart. Prova pràctica: La qualificació d'apte en els exercicis que integren aquesta prova pràctica, la obtindran els qui superen ambdós exercicis.
  
La puntuació total de cada aspirant serà la suma dels punts obtinguts en tots els exercicis.
  
Novena. Publicitat de les qualificacions
  
Una vegada acabada la qualificació, el mateix dia en què s'adopten els acords corresponents, les qualificacions de cada exercici de l'oposició s'exposaran al tauler d'anuncis i a la resta de llocs que indiquen les lleis.
  
D'acord amb aquesta llista s'elevarà a l'òrgan competent, a més de l'acta de cada sessió, la proposta de nomenament dels aspirants aprovats, sense que en cap cas el nombre d'aquests puga ser superior al de les places convocades.
  
Deu. Presentació de documents
  
En el termini de 20 dies naturals, comptadors des del dia següent de la publicació de la llista en el Boletín Oficial del Estado dels aspirants proposats pel tribunal, aquests hauran d'acreditar que compleixen les condicions exigides en aquestes bases.
  
Els qui tinguen la condició de funcionari públic o contractat en règim laboral per organismes públics estaran exempts de justificar les condicions i els requisits exigits i acreditats quan van obtindre el nomenament anterior; per tant hauran de presentar únicament, el certificat del ministeri, de la corporació o de l'organisme públic del qual depenguen, justificatiu de la seua condició de funcionari i de complir les condicions i requisits indicats.
  
No obstant això, si en la convocatòria s'exigeixen condicions o requisits que no consten en el seu expedient personal s'hauran d'acreditar de la forma abans esmentada.
  
La falta de presentació de la documentació dins del termini establit, excepte els casos de força major o quan d'aquesta presentació s'entenga que no es compleixen els requisits de la convocatòria o que hi ha supòsits de falsedat en la declaració, donarà lloc a la invalidesa de les actuacions de l'aspirant. En aquest sentit comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar el nomenament, sense perjudici de les responsabilitats en què haja pogut incórrer.
  
Onze. Nomenament, presa de possessió i prestació de jurament o promesa
  
Una vegada presentada la documentació pels interessats, i sent aquesta conforme, l'òrgan municipal competent autoritzarà la presa de possessió d'aquestes places.
  
Els nomenaments seran notificats als interessats, que hauran de prendre possessió en el termini legalment establit; a continuació es publicarà el dit nomenament en el Boletín Oficial del Estado.
  
En el mateix termini, si escau, els interessats hauran d'exercir l'opció disposada en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques; els qui, sense causa justificada, no prenguen possessió en el termini perdran tots els drets derivats de la superació de les proves selectives i del subsegüent nomenament conferit.
  
En l'acte de presa de possessió l'interessat haurà de prestar jurament o promesa, d'acord amb la fórmula disposada en l'article 31.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i en el Reial Decret 707/1979, de 5 d'abril (BOE número 83, de 6 d'abril de 1989).
  
Dotze. Legislació supletòria
  
En el que no disposen les presents bases s'estarà al que dispose la legislació bàsica de règim local així com les disposicions de l'estat supletòries en l'àmbit local.
  
Tretze. Impugnació i revocació de les bases
  
Contra aquestes bases, que posen fi a la via administrativa, es podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos comptadors des del dia següent de la darrera publicació.
  
ANNEX I
  
Quadre d'exclusions mèdiques
  
1. Obesitat-primesa.
  
Obesitat o primesa superior al 25% del pes ideal, calculat segons la fórmula PI = 0'75 (talla en cm. 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Exclusions circumstancials.
  
Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Exclusions definitives.
  
3.1. Ull si visió
  
3.1.1. Agudesa visual sense correcció inferior als dos terços de la visió normal en ambdós ulls.
  
3.1.2. Despreniment de retina.
  
3.1.3. Estrabisme.
  
3.1.4. Hemianòpsies.
  
3.1.5. Discromatòpsies.
  
3.1.6. Qualsevol altre procés patològic que, a judici del tribunal mèdic, dificulte de manera important l'agudesa visual.
  
3.2. Oïda i audició
  
3.2.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
3.3. Altres exclusions.
  
3.3.1. Aparell locomotor. Alteracions de l'aparell locomotor que limiten o dificulten el desenvolupament de la funció de bomber o que puguen agreujar-la, amb l'exercici del lloc de treball (patologia òssia d'extremitats, retraccions o limitacions funcionals de causa muscular o articular, defectes de columna vertebral i altres processos ossis, musculars i articulars).
  
3.3.2. Aparell digestiu: qualsevol procés digestiu que a judici del tribunal mèdic dificulte l'exercici del lloc de treball.
  
3.3.3. Aparell cardiovascular. Hipertensió arterial de qualsevol causa, no havent de sobrepassar les xifres en repòs els 160 mmHg en pressió sistòlica i els 90 mmHg en pressió diastòlica, varices i insuficiència venosa perifèrica, així com qualsevol altra patologia o lesió vascular que a judici del tribunal mèdic, puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
3.3.4. Aparell respiratori. L'asma bronquial, la broncopatia crònica obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del treball.
  
3.3.5. Sistema nerviós: epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la funció.
  
3.3.6. Pell i fàneres. Cicatrius que produïsquen limitació funcional i altres processos que dificulten o limiten el desenvolupament de la funció.
  
3.3.7. Altres processos patològics. Diabetis, malalties transmissibles en activitats, en malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per a l'exercici del treball.
  
ANNEX II
  
Proves físiques.
  
1) 1.000 metres llisos.
  
Objectius: recórrer la distància en el menor temps possible seguint el recorregut prèviament determinat entre l'eixida i la meta.
  
Equip necessari: calçat i roba esportiva adequada.
  
Lloc de realització i material: s'executarà en una pista horitzontal i sense obstacles.
  
Avaluació: amb cronòmetre.
  
Causa de desqualificació: no acabar la prova, no córrer pel camí indicat, obstruir o molestar un altre corredor, fer tres eixides falses (s'entén per eixida falsa començar la prova abans de l'ordre d'eixida).
  
Puntuació:
  
Homes Dones Puntuació
  
Més de 4'20'' Més de 4'40'' 0 punts.
  
De 4'20'' a 4'11'' De 4'40'' a 4'31'' 1 punt.
  
De 4'10'' a 4'01'' De 4'30'' a 4'21'' 2 punts.
  
De 4'00'' a 3'51'' De 4'20'' a 3'11'' 3 punts.
  
De 3'50'' a 3'41'' De 3'10'' a 3'01'' 4 punts.
  
De 3'40'' a 3'31'' De 3'00'' a 3'51'' 5 punts.
  
De 3'30'' a 3'21'' De 3'50'' a 3'41'' 6 punts.
  
De 3'20'' a 3'11'' De 3'40'' a 3'31'' 7 punts.
  
De 3'10'' a 3'01'' De 3'30'' a 3'21'' 8 punts.
  
De 3'00'' a 2'51'' De 3'20'' a 3'11'' 9 punts.
  
Menys de 2'50'' Menys de 3'11'' 10 punts.
  
2) Llançament de baló medicinal de 3 Quilograms.
  
Objectiu: llançar amb les dues mans un baló medicinal de 3 quilograms de pes, amb els peus quiets.
  
Equip necessari: calçat i roba esportiva adequada.
  
Lloc de realització i material: el llançament es realitzarà amb un baló medicinal de 3 Quilograms.
  
Avaluació: mesurament amb cinta mètrica.
  
Causa de desqualificació: alçar els peus del sòl, agafar carrereta.
  
Puntuació:
  
Homes Dones Puntuació
  
Menys de 7,00 m. Menys de 5,50 m. 0 punts.
  
De 7,00 m. a 7,50 m. De 5,50 m. a 6,00 m. 1 punt.
  
De 7,51 m. a 8,00 m. De 6,01 m. a 6,50 m. 2 punts.
  
De 8,01 m. a 8,50 m. De 6,51 m. a 7,00 m. 3 punts.
  
De 8,51 m. a 9,00 m. De 7,01 m. a 7,51 m. 4 punts.
  
De 9,01 m. a 9,50 m. De 7,51 m. a 8,00 m. 5 punts.
  
De 9,51 m. a 10,00 m. De 8,01 m. a 8,50 m. 6 punts.
  
De 10,01 m.a 10,50 m. De 8,51 m. a 9,00 m. 7 punts.
  
De 10,51 m.a 11,00 m. De 9,01 m. a 9,51 m. 8 punts.
  
De 11,01 m.a 11,50 m. De 9,51 m. a 10.00 m. 9 punts.
  
Més de 11,50 m. Més de 10,00 m. 10 punts.
  
3) Salts de longitud amb els peus junts.
  
Objectiu: saltar la major distància possible amb els peus junts, començant la prova parats i sense xafar la línia d'inici .
  
Equip necessari: calçat i roba esportiva adequada.
  
Lloc de realització i material: s'executarà en una fossa amb arena de les utilitzades normalment per a salts.
  
Avaluació: es mesurarà la distància des de la línia d'inici del salt fins al senyal més pròxim realitzat pel saltador en el sòl de la fossa de salts.
  
Causa de desqualificació: xafar la línia d'inici del salt.
  
Puntuació:
  
Homes Dones Puntuació
  
Menys de 1,60 m. Menys de 1,40 m. 0 punts
  
De 1,60 m. a 1,70 m. De 1,40 m. a 1,50 m. 1 punt.
  
De 1,71 m. a 1,80 m. De 1,51 m. a 1,60 m. 2 punts.
  
De 1,81 m. a 1,90 m. De 1,61 m. a 1,70 m. 3 punts.
  
De 1,91 m. a 2,00 m. De 1,71 m. a 1,80 m. 4 punts.
  
De 2,01 m. a 2,10 m. De 1,81 m. a 1,90 m. 5 punts.
  
De 2,11 m. a 2,20 m. De 1,91 m. a 2,00 m. 6 punts.
  
De 2,21 m. a 2,30 m. De 2,01 m. a 2,10 m. 7 punts.
  
De 2,31 m. a 2,40 m. De 2,11 m. a 2,20 m. 8 punts.
  
De 2,41 m. a 2,50 m. De 2,21 m. a 3,30 m. 9 punts.
  
Més de 2,50 m. Més de 2,30 m. 10 punts.
  
4) Escalada de corda.
  
Objectiu: pujar per una corda de competició fins arribar a l'altura màxima possible, a pols sense recolzar les cames en la corda.
  
Els aspirants hauran de realitzar les pujades per la corda a partir del senyal d'eixida.
  
Equip necessari: calçat i roba esportiva adequada.
  
Lloc de realització i material: s'utilitzarà una corda llisa suspesa verticalment, en què s'hauran marcat les altures de 2, 3, 4, 5 i 6 metres des del sòl. Caldrà començar la prova dret.
  
Avaluació: es mesurarà l'altura clarament aconseguida.
  
Causa de desqualificació: no realitzar la pujada, ajudar-se amb les cames o prendre impuls en iniciar l'escalada.
  
Puntuació:
  
Homes Dones Puntuació
  
Menys de 2,00 m. Menys de 2,00 m. 0 punts
  
De 2,01 m. a 3,00 m. De 2,01 m. a 2,50 m. 2 punts.
  
De 3,01 m. a 4,00 m. De 2,51 m. a 3,50 m. 5 punts.
  
De 4,01 m. a 5,00 m. De 3,51 m. a 4,50 m. 7 punts.
  
De 5,01 m. a 6,00 m. De 4,51 m a 5,50 m. 10 punts.
  
5) Alçament d'un pes de 40 Quilograms amb les dues mans.
  
Objectiu: alçar el pes de 40 Quilograms en dos temps (1er, pit, 2on, braços estirats cap a dalt).
  
Equip necessari: calçat i roba esportiva adequada.
  
Lloc de realització i material: una barra amb peses amb un total de 40 quilograms.
  
Avaluació: es comptaran les pujades que s'efectuen correctament amb els braços estirats.
  
Causa de desqualificació: ajudar-se amb les cames.
  
Puntuació:
  
Homes Dones Puntuació
  
0 alçaments 0 alçaments 0 punts.
  
1 alçament 1 punt.
  
2 alçaments 1 alçament 3 punts.
  
3 alçaments 2 alçaments 5 punts.
  
4 alçaments 3 alçaments 8 punts.
  
5 alçaments 4 alçaments 10 punts.
  
6) Natació 50 metres lliures.
  
Objectiu: nadar la distància en el menor temps possible.
  
Equip necessari: banyador.
  
Lloc de realització i material: la prova s'efectuarà en una piscina de mesures reglamentàries (25 o 50 metres).
  
Avaluació: amb cronòmetre.
  
Causa de desqualificació: no acabar la prova, avançar amb l'ajuda de la paret o surada, obstruir o molestar un altre nadador, efectuar tres eixides falses (s'entén per eixida falsa començar la prova abans de l'ordre d'eixida).
  
Puntuació:
  
Homes Dones Puntuació
  
Més de 1'29'' Més de 1'39'' 0 punts
  
De 1'24'' a 1'29'' De 1'34'' a 1'39'' 1 punt.
  
De 1'18'' a 1'23'' De 1'28'' a 1'33'' 2 punts.
  
De 1'12'' a 1'17'' De 1'22'' a 1'27'' 3 punts.
  
De 1'06'' a 1'11'' De 1'16'' a 1'21'' 4 punts.
  
De 59'' a 1'05'' De 1'09'' a 1'15'' 5 punts.
  
De 53'' a 58'' De 1'03'' a 1'08'' 6 punts.
  
De 47'' a 52'' De 57'' a 1'02'' 7 punts.
  
De 41'' a 46'' De 51'' a 56'' 8 punts.
  
De 34'' a 40'' De 44'' a 50'' 9 punts.
  
Menys de 34'' Menys de 44'' 10 punts.
  
7) Dominades. Flexions en escala horitzontal.
  
Objectiu: penjats de l'escala sense xafar el sòl, flexionar els braços fins que la barbeta toque l'escala totes les vegades possibles.
  
Equip necessari: calçat i roba esportiva adequada.
  
Lloc de realització i material: al gimnàs i amb una escala horitzontal.
  
Avaluació: es comptaran les pujades que s'efectuen correctament.
  
Puntuació:
  
Homes Dones Puntuació
  
0 flexions 0 flexions 0 punts.
  
1 flexió 1 punt.
  
2 flexions 1 flexió 2 punts.
  
3 flexions 3 punts.
  
4 flexions 2 flexions 4 punts.
  
5 flexions 3 flexions 5 punts.
  
6 flexions 4 flexions 6 punts.
  
7 flexions 5 flexions 7 punts.
  
8 flexions 6 flexions 8 punts.
  
9 flexions 7 flexions 9 punts.
  
10 flexions 8 flexions o més 10 punts.
  
ANNEX III
  
Bloc A
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. L'estat espanyol. Poders de l'estat: legislatiu, executiu, judicial. Menció especial a la corona.
  
Tema 3. Organització territorial de l'estat. Els estatuts d'autonomia: significat.
  
Tema 4. El municipi. El terme municipal. La població. L'empadronament.
  
Tema 5. Organització municipal. Òrgans i competències.
  
Tema 6. El procediment administratiu. Fases del procediment administratiu, especial referència al procediment administratiu local. Fases d'aquest.
  
Tema 7. Drets i deures dels funcionaris públics locals. Dret de sindicació. Seguretat Social.
  
Tema 8. Hisendes locals. Classificació dels ingressos. Ordenances fiscals.
  
Tema 9. Els pressupostos locals.
  
Tema 10. L'Estatut d'Autonomia de la Comunitat Valenciana.
  
Bloc B
  
Tema 1. Història dels serveis d'extinció d'incendis i salvaments. Història del Servei Municipal d'Extinció d'Incendis i Salvament de Castelló. Organització i funcionament del Servei d'Extinció d'Incendis i Salvaments del Municipi de Castelló. Funcions. Organigrames. Funcionament i administració.
  
Tema 2. El foc i les ciències aplicades a l'extinció.
  
Tema 3. Agents extintors i camp d'aplicació. Definició. Tipus d'agents extintors. Extintors portàtils. Definició, característiques i classificació d'aquests. Situació i senyalització. Verificació.
  
Tema 4. Prevenció i protecció contra incendis. Tipus i característiques principals de les instal·lacions de protecció contra incendis als edificis: extintors, BIE, hidrants, columnes seques, splinkers, detectors automàtics i eixides de fums. El concepte de la compartimentació en sectors de l'incendi. La ignifugació, concepte i aplicacions bàsiques. El comportament al foc dels elements estructurals i els materials: diferència entre reacció al foc i resistència al foc.
  
Tema 5. Llei Forestal de la Comunitat Valenciana (Llei 3/93). Estructura, continguts generals i específics referits als cossos de bombers i protocol d'actuació en els incendis forestals a la Comunitat Valenciana.
  
Tema 6. Construcció aplicada. Estructura d'un edifici. Accions que intervenen en un edifici. Elements verticals i horitzontals.
  
Tema 7. Patologia dels edificis. Concepte, principals símptomes, la fissura. Apuntalaments d'elements estructurals, conceptes i aplicacions bàsiques. Concepte d'estrebacions.
  
Tema 8. Matèries perilloses. Concepte. Classificació. Distintius de senyalització per al transport per carretera. Números identificatius. Pla de TPC municipal i el protocol d'actuació en accidents de treball de la Comunitat Valenciana. Característiques generals.
  
Tema 9. Actuació i tasques del bomber en els distints tipus d'incendis i serveis: incendis en estructures tancades, incendis de vegetació, incendis en indústries, incendis en magatzems, salvament i riscos naturals.
  
Tema 10. Materials i equips utilitzats en el servei municipal de bombers de Castelló. Equips personals. Materials. Vehicles. Equips.
  
Tema 11. Socorrisme. Examen d'un accidentat. Classificació de la gravetat. Posició d'espera i trasllat. Reanimació cardiorespiratòria. Cremades.
  
Tema 12. Protecció Civil. (Llei 2/1985) Estructura, continguts generals i específics referits als cossos de bombers.
  
Tema 13. Plans d'emergència. Classes, àmbit i estructura. Participació dels serveis de bombers en aquests.
  
Bloc C
  
Tema 1. El terme municipal. Característiques físiques generals. Límits. Partides.
  
Tema 2. Barris i llista de carrers.
  
Tema 3. Dotacions. Serveis públics.
  
ANNEX IV
  
Proves pràctiques:
  
Primera. Fer ràpel des de l'autoescala des de 20 metres d'altura.
  
Segona. Laberint: sense llevar-se la màscara, sense fum ni visibilitat, es passarà per un laberint a aquest efecte per a adaptació al medi.
  
La qual cosa es fa pública per a general coneixement i efectes.